ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660011454

ขอให้แก้ไขปัญหาเสียงดังรบกวนและฝุ่นละอองจากโรงงานพลาสติก บริเวณ โรงงานดับบลิวเลิศล้ำ(ตามผู้ร้องแจ้ง) (ไม่ทราบบ้านเลขที่) ถนนบางกระดี่ ซอยบางกระดี่19 แยก9 แขวงแสมดำ เขตบางขุนเทียน กรุงเทพมหานคร จุดสังเกต เข้าไปในซอยบางกระดี่ฯ ระยะทางประมาณ 300 เมตร จะพบกับโรงงานฯ อยู่ทางด้านขวามือ ลักษณะก่อสร้างเป็นเพิงมีสภาพเก่า (ไม่ทราบรายละเอียดเกี่ยวกับเจ้าของโรงงาน) เนื่องจากผู้ร้องแจ้งว่าโรงงานดังกล่าว ทางเจ้าของโรงงานฯ มีการเช่าสถานที่ เพื่อก่อสร้างเป็นโรงงานขนาดเล็ก ประกอบกิจการเป็นโรงโม่กันชนรถยนต์พลาสติกเก่า โดยทางเจ้าของโรงงานฯ จะติดต่อรับกันชนรถยนต์ฯ ที่มีการเคลมประกันมาจากบริษัทประกัน จากนั้นทางโรงงานฯ มีการประมูลกันชนมา เพื่อนำมาปั่นแล้วหลอมเป็นพลาสติก ทำเป็นถัง และกะละมัง เพื่อนำไปจำหน่าย ซึ่งขั้นตอนการผลิตพลาสติกนั้น พบว่าจะมีการบดและปั่นพลาสติกฯ ตั้งแต่เวลา 10.00-17.00 น. เป็นประจำทุกวัน ส่งเสียงดังรบกวนเป็นอย่างมาก นอกจากนั้นผู้ร้องแจ้งว่ายังได้รับความเดือดร้อนจากฝุ่นละอองของโรงงานด้วย ส่งผลให้ผู้ร้องและประชาชนที่อาศัยในพื้นที่ชุมชนสามัคคี ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 1-2 ปี เบื้องต้นผู้ร้องและประชาชนในพื้นที่ฯได้แจ้งเรื่องไปยังผู้นำของชุมชนแล้ว ซึ่งทางผู้นำชุมชนได้เข้าไปทำการตรวจสอบแล้ว แต่ยังคงได้รับความเดือดร้อนอยู่เช่นเดิม จึงเห็นควรให้หน่วยงานที่เกี่ยวข้องเข้ามาแก้ไขปัญหาเสียงดังรบกวนและฝุ่นละอองจากโรงงานพลาสติกฯ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata